Odstredivé čerpadlo

Odstredivé čerpadlo je čerpadlo, ktoré využíva účinok odstredivej sily na zrýchlenie čerpaného média, ktoré sa následne zbrzdí v difúzore. Zbrzdením sa získaná kinetická energia premení na tlakovú. Premena prebieha so stratou. Čerpadlo pozostáva z obežného kolesa s lopatkami, ktoré sa otáča v špirálovitej komore. Vstup kvapaliny je pri osi rotora, výstup na jeho obvode. Niektoré typy  odstredivých čerpadiel majú v komore vložený difúzor – nepohyblivé lopatkové teleso, ktoré usmerňuje prúd kvapaliny pri prechode z obežného kolesa do komory a tým znižuje straty energie. Regulovať prietok  možno veľmi jednoducho škrtením vo výtlačnom potrubí. 

Nárast tlaku (delta p [Pa]) v dôsledku odstredivej sily pri uzavretom výstupe čerpadla, v závislosti na polomere vstupu do rotora r [m] a výstupe z rotoru R[m] pri sekundových otáčkach rotoru n [s-1] a hustote kvapaliny Ro [kg/m3] možno približne vypočitať podľa vzťahu:

delta p = 2 x Ro x pi2 x n2 x (R2 -r2)

Výkon A[W] potrebný na zvýšenie tlaku média o p [Pa] pri hmotnostnom prietoku m [kg/s] o hustote media Ro [kg/m3] možno približne vypočitať podľa vzťahu:

A = p x m / Ro

Vlastnosti odstredivých čerpadiel 
Vyhody:
jednoduchá konštrukcia bez ventilov, takže ich možno použiť aj na čerpanie suspenzií 
možno ich vyrábať aj z nekovových materiálov 
medzi hnací motor a čerpadlo netreba zaraďovať prevodovku 
rovnomerný tok kvapaliny 
jednoduchá regulácia prietoku škrtením vo výtlačnom potrubí 
pri upchatí potrubia sa nepoškodí 

Nevýhody 
majú nižšiu účinnosť ako piestové čerpadlá 
pred spustením treba čerpadlo naplniť kvapalinou 
majú podstatne menšiu pracovnú výšku ako piestové čerpadlá

Kategória:Čerpadlá
Kategória:Prúdové stroje